钦定古今图书集成/明伦汇编/氏族典/第363卷 > 《廖用贤尚友录》 > 任伯雨
## 钦定古今图书集成/明伦汇编/氏族典/第363卷 > 《廖用贤尚友录》 > 任伯雨

按《宋史任伯雨传》：“伯雨字德翁，眉州眉山人。自幼已
矫然不群，邃经术，文力雄健。中进士第，调施州清江
主簿，召为大宗正丞，擢右正言。时徽宗初政，纳用谠
论。伯雨居谏省半岁，所上一百八疏，大臣畏其多言，
俾权给事中，密谕以少默即为真。伯雨不听，抗论愈
力，且将劾曾布，布觉之，徙为度支员外郎，寻知虢州。”
《崇宁党事》作，削籍编管通州。为蔡卞所陷，徙昌化，居
三年而归。宣和初，卒。淳熙中，赐谥“忠敏。”